Кенәгәсез һәм... пенсиясезме?

	Узган атна азагында РФ Сәламәтлек саклау һәм социаль үсеш министрлыгы киләсе елдан илдә хезмәт кенәгәләре бетереләчәк дип белдерде. 	 Министр урынбасары Александр Сафонов бу яңа реформаның планы белән таныштырды. Ул аңлатып күрсәткәнчә, 1967 елга кадәр туган гражданнарга ке­нәгәне хезмәт эшчәнлекләре тәмамланган­чы, ягъни пенсиягә чыкканчы гамәлдә кал­дырачаклар (бу хәл 2027 елга кадәр, ягъни 1967 елда туган ир-ат лар 60 яшькә җиткәнче дәвам итәчәк). 1968 елдан алып 1970 елга кадәр туган кешеләргә документның гамәлдә­ге вакыты әле тагын ун елга калдырыла. Ә ин­де 1971 елдан соң ту­ганнарга хезмәт кенә­гәсенең кирәге бөтен­ләй булмаячак.   А.Сафонов кәгазь документның кирәксез­леген бөтен җирдә электрон исәпкә кую кертелү белән аңлатты. "Дөньяның күпчелек илләрендә мондый ке­нәгәләр инде күптән кулланылмый. Хәзер хезмәт кенәгәләре әһәмиятләрен югалтты: хезмәткәрнең хокукла­ры хезмәт килешүе бу­енча яклана, ә пенсия аңа пенсия страховка­сы таныклыгы буенча исәпләп күчерелә", — диде ул. Әмма халык бу тәкъдимне әллә ни хупламады. Социоло­гларның сораштыру нәтиҗәләреннән кү­ренгәнчә, 46 процент русияле, "мондый ке­нәгә хезмәткәрне дә, хуҗаны да тәртипкә өйрәтә" дип, кенәгә сакланып калырга ти­еш дигән фикерне белдергән (35 проценты - хуплаган, калган­нары җавап бирә ал­маган). Халык кулыңда хезмәт кенәгәсе булма­гач, пенсиягә чыкканда стажыңны дәлилли ал­маячаксың, нәтиҗәдә пенсия акчасы азрак исәпләнәчәк дип курка   Министрлыкта исә пенсия күләме хәзер хезмәт кенәгәсенә дә, стажга түгел, ә оешманың Пенсия фондына күпме страховка түләүләре юллавына бәйле диләр. Күбрәк күчерә икән – бу хезмәткәр өчен файдага, аның пенсиясе күбрәк булачак, имеш. 

Татарстан яшьләре

	№ 17 | 09.08.2011	


